Творчае стаўленне на карысць любой справе. А вось творчая прафесія — гэта заўжды вялікая рызыка. Зразумела, што і Канфедэрацыя, і тыя 13 творчых саюзаў, што ўваходзяць ў яе склад, ды і паасобныя члены крэўна зацікаўленыя ў плённым супрацоўніцтве з дзяржаваю. Бо сацыяльна-значныя праекты, пільную патрэбу ў якіх мае наша грамадства, немагчыма здзейсніць высілкамі асобных, нават вельмі таленавітых энтузіястаў.